朱崇道

朱崇道（），字惟正，山東兗州府沂州費縣人，民籍，明朝政治人物。

 生平 
嘉靖三十一年（1552年）壬子科山東鄉試第四十六名舉人。嘉靖四十一年（1562年）中式壬戌科會試第二百二十名，三甲第一百四十一名進士。授南京太常寺博士，官至刑部员外郎。

 家族 
曾祖朱文友，贈衛經歷；祖父朱玘，衛經歷；父朱紳，陕西静寧州知州，嘉靖四十五年以子貴進階奉直大夫。嫡母王氏，贈宜人；生母閻氏。慈侍下。

朱崇道父母封贈圣旨：
奉天承運，皇帝制曰：士君子有厚蓄，不究其施；有厚施，未食其報，則昌延之澤，流於後胤，固理之必然，而弗爽者也。爾陝西靜寧州知州朱紳，乃南京太常寺博士崇道之父，蚤以儒髦，登於鄉薦，初官名邑，茂宣撫字之仁；兩守劇州，益著循良之譽。雖施為未竟，而繼述增光，遺衷慰矣。茲特以爾應進之階，贈為奉直大夫，尚歆承於新命，永賁耀於臺。制曰：朕讀螽斯麟趾之詩，則知必有嫡母之賢，而後能訓育，以成其子。推之臣庶，亦罔弗然者矣。爾王氏，乃南京太常寺博士朱祟道之嫡母，夙閑女誡，恪踐閨彛，克相厥夫，服勞民牧，載鞠爾子，效績容臺。雖淑範云亡，而休恩當畀。茲特贈為宜人，既遂從夫之爵，亦旌教子之功。嘉靖四十五年九月初六日。

参考文献

Category:朱姓
Category:费县人
Category:明朝刑部员外郎